തെരഞ്ഞെടുപ്പ് കോഴ റിട്ട. അധ്യാപകെന്റ വീട്ടില് ക്രൈംബ്രാഞ്ച് റെയ്ഡ് കല്പറ്റ: നിയമസഭ തെരഞ്ഞെടുപ്പില് ബത്തേരി മണ്ഡലത്തില് മത്സരിക്കാന് സി.കെ. ജാനുവിന് ബി.ജെ.പി സംസ്ഥാന അധ്യക്ഷന് കെ. സുരേന്ദ്രന് കോഴ നല്കിയെന്ന കേസുമായി ബന്ധപ്പെട്ട് മുന് അധ്യാപകനും എഴുത്തുകാരനുമായ കെ.കെ. സുരേന്ദ്രെന്റ വീട്ടില് ക്രൈബ്രാഞ്ച് സംഘം പരിശോധന നടത്തി. പരാതികളുടെയും സാക്ഷി മൊഴികളുടെയും അടിസ്ഥാനത്തിലാണ് ക്രൈംബ്രാഞ്ച് വയനാട് ജില്ല ഡിവൈ.എസ്.പി ആര്. മനോജ്കുമാറിെന്റ നേതൃത്വത്തില് വീട്ടില് പരിശോധന നടത്തിയത്. തിങ്കളാഴ്ച രാവിലെ ആരംഭിച്ച പരിശോധന രണ്ട് മണിക്കൂറോളം നീണ്ടുനിന്നു. ജാനുവിന് തെരഞ്ഞെടുപ്പ് സമയത്ത് ലഭിച്ച കോഴപ്പണം കെ.കെ. സുരേന്ദ്രനാണ് കൈമാറിയതെന്ന് ജെ.ആര്.പി സംസ്ഥാന ട്രഷറര് പ്രസീത അഴീക്കോട് നേരത്തെ ആരോപിച്ചിരുന്നു. ഈ വിവരം രഹസ്യമൊഴിയായി മാനന്തവാടി ഒന്നാംക്ലാസ് ജുഡീഷ്യല് മജിസ്ട്രേറ്റ് കോടതി മുമ്ബാകെ ഇവര് നല്കുകയും ചെയ്തിരുന്നു. നേരത്തെ, ജാനുവിെന്റ വീട്ടിലും ക്രൈംബ്രാഞ്ച് സംഘം പരിശോധന നടത്തിയിരുന്നു. പരിശോധനയില് എന്.ഡി.എയിലേക്കുള്ള വരവിനുശേഷം ജാനു നടത്തിയ പണമിടപാട് സംബന്ധിച്ച് രേഖകള് ക്രൈംബ്രാഞ്ചിന് ലഭിച്ചതായാണ് വിവരം. എം.എസ്.എഫ് സംസ്ഥാന പ്രസിഡന്റ് പി.കെ. നവാസിെന്റ ഹരജിയില് കല്പറ്റ കോടതിയുടെ ഉത്തരവ് പ്രകാരം സുല്ത്താന് ബത്തേരി പൊലീസാണ് കേസെടുത്തത്. പിന്നീട് കേസ് ക്രൈംബ്രാഞ്ചിന് കൈമാറി. കേസില് കെ. സുരേന്ദ്രന് ഒന്നാം പ്രതിയും സി.കെ. ജാനു രണ്ടാം പ്രതിയുമാണ്.